**TÁJÉKOZTATÓ**

**a 2019. május 29-i képviselőtestületi ülésen elhangzott**

**interpellációkra tett intézkedésekről**

**Geosics László képviselő-testületi tag** két dolgot vet fel

* egyrészt a városban megtörtént a lomtalanítás, köszönet illeti a hulladék elszállítókat, viszont szomorúan lehet tapasztalni, hogy a városban élnek felelőtlen emberek. Észlelhető, hogy olyan tárgyakat is kitettek, melyet a guberálók, rövid időn belül elszállítanak, majd a város különböző pontján az értékes részek kivétele után elszórják. Szomorúan tapasztalta, hogy a Bartók Béla lakótelepen egy nagy depo található a játszótéren, illetve egy kisebb pedig a 4-es és a 9-es között. Továbbá ugyan üres az 5-ös épület B lépcsőháza, de a kukák előtt egészben lévő bútorok vannak kihelyezve, a bejárt mellett pedig szétszedett bútordarabokat találunk. Úgy véli, jó lenne, ha egy ilyen lomtalanítás folyamán a polgárőrség és a rendőrség ellenőrizné ezeket a guberálókat és ha szükséges, a megfelelő intézkedéseket tegye meg;

***Városgondnokság a város területéről 17 teherautónyi vegyes hulladékot gyűjtött be a lomtalanítás után, melyet a Zala-MÜLLEX átvett az alábbi áron:***

***Autógumik, külön válogatva: 8,40 + Áfa/ kg – 12.000.-+Áfa/konténer***

***Fa, bútor hulladék külön válogatva: 18,40.- + Áfa/kg – 12.000.- + Áfa/konténer***

***Vegyes hulladék: 125.- +Áfa/kg – 35.000.- + Áfa/konténer***

* másrészt megtörtént a szúnyogirtás a városban, sajnálattal tapasztalható, hogy rengeteg a szúnyog a városban, szeretné megkérdezni mikor várható egy újabb szúnyogirtás

*Bebes István polgármester**helyben megválaszolta a kérdést.*

**Csák Tamás képviselő-testületi tag**

* kéri, hogy a rendőrség felé jelezzék, hogy a kamionok, amelyek az útépítéshez a kavicsot és a zúzalékot szállítják, elég nehéz még a városban is közlekedni köztük, letolják az embert az útról. Felsőberki felé menet autóval is életveszélyes, de biciklivel már lassan lehetetlen eljárni, mert olyan tempóval és sebességgel közlekednek, hogy veszélyes, sőt, a bekötő utak, ahonnan jönnek ki, elvileg STOP tábla van az elején, de nem állnak meg és úgy jönnek ki, hogy a főútvonalon szabályosan közlekedőket megpróbálja meg állítani egy sárgamellényes dolgozó, viszont kellene figyelni rájuk, amíg nem lesz belőle baleset.

*Bebes István polgármester**helyben megválaszolta a kérdést.* ***Az M8 beruházás kivitelezője felé jelzést küldtünk, hogy mérsékeljék a belváros, valamint az igénybe vett útvonalakon a fokozott úthasználatot, valamint a KRESZ szabályait a sofőrök tartsák be.***

**Tóth Gábor képviselő-testületi tag**

* felé lakossági megkeresés érkezett. A Rába parton vannak a folyóba levezető lépcsők, ennek a tisztítását lenne szükséges elvégezni, mert lerakódott rá a folyó hordaléka, nem tudja ennek ki a felelőse, a Városgondnokság tudja elvégezni vagy épp más az illetékes

*Bebes István polgármester**helyben megválaszolta a kérdést.*

**Auer Miklós képviselő-testületi tag**

* kérdése Polgármester Úr felé, hogy a Fő tér, ahol mindig jó együtt lenni, a Fő tér egyik részén a soron most egy nemzeti dohánybolt és egy nemzetközi fagyizo van, tehát a Tejivó megszüntetésének módszeréről nem akar érdeklődni, azt viszont szeretné megkérdezni, hogy mekkora bérleti díjtól esik így el most a város, hogy a Győrvár Tej kivonult onnan.

*Bebes István polgármester**helyben megválaszolta a kérdést.*

Körmend, 2019. augusztus 22.

Forró Szilvia irodavezető s.k. Sövegjártó Zoltán intézményvezető s.k.